
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Anotācijas 1.3.sadaļā norādīts, ka: "Ņemot vērā, ka Rīgas dome lēmumu par pirmtiesību izmantošanu un īpašuma pārņemšanu pieņēma 2024. gada 24.janvārī, atzīme VNĪ tīmekļvietnē par tabulā minētajiem dzīvokļu īpašumiem par pirmtiesību izmantošanu nav veikta. Atbilstoši Atsavināšanas likuma 5.panta devītajai daļai atzīmi par pirmtiesību izmantošanu  nav izdarījusi arī neviena no ministrijām, no kā var prezumēt, ka nekustamais īpašums nav nepieciešams valsts funkciju īstenošanai".
Publiskas personas mantas atsavināšanas likuma (turpmāk - Atsavināšanas likums) 5.panta devītā daļa nosaka, ja nekustamais īpašums nepieciešams valsts pārvaldes funkciju veikšanai, ministrija septiņu dienu laikā no šā panta astotajā daļā minētās informācijas publicēšanas dienas nosūta zvērinātam tiesu izpildītājam lūgumu veikt nekustamā īpašuma novērtēšanu un izdara valsts akciju sabiedrības "Valsts nekustamie īpašumi" mājaslapā internetā atzīmi par pirmtiesību izmantošanu. Ja nekustamais īpašums nepieciešams pašvaldības funkciju veikšanai un pašvaldība par to ir informējusi Vides aizsardzības un reģionālās attīstības ministriju, atzīmi izdara Vides aizsardzības un reģionālās attīstības ministrija (turpmāk - VARAM). Tāpat, anotācijā norādīts, ka informācija par dzīvokļu īpašumiem Mazā Lubānas ielā 16D–5 (akts par mantojuma lietas izbeigšanu taisīts 2021.gada 09.jūnijā) un Zentenes ielā 18–41 (akts par mantojuma lietas izbeigšanu taisīts 2023. gada 27. jūnijā) VNĪ tīmekļvietnē nav bijusi publicēta. Līdz ar to izpildīti Atsavināšanas likuma 5.panta astotajā un devītajā daļā noteiktie uzdevumi.

Vēršam uzmanību, ka Atsavināšanas likuma 5.panta astotajā un devītajā daļā noteiktie uzdevumi attiecībā uz diviem dzīvokļu īpašumiem nav izpildīti, proti, nav nedz publicēta informācija VNĪ tīmekļvietnē (Atsavināšanas likuma 5.panta astotā daļa), nedz veikta atzīme par pirmtiesību izmantošanu (Atsavināšanas likuma 5.panta devītā daļa). Ievērojot minēto, lūdzam attiecīgi precizēt anotācijā norādīto informāciju. 

Vienlaikus, Atsavināšanas likuma 5.panta desmitā daļa nosaka, ka Ministru kabineta rīkojuma projektu izskatīšanai Ministru kabinetā virza tā ministrija, kura šā panta devītajā daļā minēto atzīmi ir izdarījusi pirmā. Ja nekustamais īpašums nepieciešams gan valsts institūciju, gan pašvaldības funkciju veikšanai, to pārņem valsts. Ministru kabinets 28 dienu laikā pēc tam, kad attiecīgā ministrija saņēmusi novērtējumu, pieņem lēmumu par bezmantinieku mantas pārņemšanu valsts vai pašvaldības īpašumā, un attiecīgā ministrija šo lēmumu nosūta zvērinātam tiesu izpildītājam.
Ņemot vērā minēto, aicinām papildināt anotāciju ar izvērtējumu par termiņa neievērošanu attiecībā uz Atsavināšanas likuma 5.panta desmitajā daļā noteikto. 

1.2. Mērķis
	Priekšlikums
Lūdzam paskaidrojošiem dokumentiem pievienot Rīgas apgabaltiesas zvērinātas notāres Gunas Stikutes  2023. gada 27.oktobra aktu par mantojuma lietas izbeigšanu Nr.3349 un zvērināta tiesu izpildītāja 2023.gada 20.decembra vēstuli Nr. 04949/056/2023-NOS, ar kuru tā informējusi Rīgas valstspilsētas pašvaldību, ka nekustamā īpašuma noteiktā tirgus vērtība ir 23 700 EUR (dzīvokļa īpašums Maskavas ielā 285 k-1–29).

